OpenLLM-France/wikimedia huggingface dataset:
# Lugalbanda i l'ocell Anzu

Lugalbanda i l'ocell Anzu és un relat mitològic sumeri.
L'obra de vegades s'anomena El retorn de Lugalbanda i és la segona part d'una de les històries sobre l'heroi Lugalbanda. La primera història es coneix com Lugalbanda a la cova de la muntanya, o de vegades Lugalbanda al Desert. Formen part d'un cicle de quatre obres que descrivien els conflictes entre Enmerkar, rei d'Unug (Uruk), i un innominat rei d'Aratta. Es creu que els textos es van escriure durant el període de la Tercera dinastia d'Ur al segle xxi aC, però gairebé totes les tauletes d'argila que s'han trobat amb aquesta narració provenen del període en què Larsa havia conquerit Ur (segles XX-XVIII aC). Algunes tauletes bilingües fragmentàries en sumeri i en accadi, trobades a Nínive suggereixen que els textos encara eren coneguts durant el primer mil·lenni aC.

## La narració

Aquesta història comença explicant que Lugalbanda es troba sol a les terres altes dels Lullubi, a les muntanyes de Zagros, una vegada curat de la malaltia que el va tenir postrat en una cova. Mentre caminava per les muntanyes va trobar un niu amb el pollet de l'ocell gegant Anzu, una criatura fantàstica que apareix en altres narracions sumèries, de vegades amb un caràcter bo i d'altres molt dolent. Aquest ocell es descriu com una àguila amb cap de lleó, o també amb un cos que és meitat home i meitat ocell, i se'l relaciona amb els trons i les tempestes. Lugalbanda decideix alimentar el pollet. Quan l'ocell Anzu torna, primer s'espanta perquè el pollet no respon quan el crida, però un cop s'assabenta del que ha passat, està molt satisfet amb Lugalbanda i en agraïment li concedeix el poder de viatjar a una velocitat increïble.
Amb les seves noves habilitats, Lugalbanda va arribar fins on eren els seus companys que assetjaven la ciutat d'Aratta. Però Enmerkar, el rei, que té la ciutat assetjada no aconsegueix conquerir-la. Després d'un any sense sortir-se'n, decideix demanar consell a la deessa Inanna, i vol tornar a Uruk perquè l'ajudi una vegada més, igual com l'havia ajudat a construir una muralla contra els invasors Martu l'any cinquanta del seu regnat.
Finalment, Lugalbanda es presenta voluntari per fer el viatge. És capaç de recórrer la increïble distància fins a la ciutat, travessant set serralades en un dia. Inanna li explica una paràbola indicant les coses que ha de fer Enmerkar per obtenir el domini d'Aratta i dels seus recursos.

## Referències

* ↑ Clayton, Matt. Mitologia sumeria. Freehold (N. J.): Refora pub., 2020, p. 50-53.
# Létanne

Létanne és un municipi francès situat al departament de les Ardenes i a la regió del Gran Est. L'any 2007 tenia 119 habitants.

## Demografia
### Població

El 2007 la població de fet de Létanne era de 119 persones. Hi havia 44 famílies de les quals 12 eren unipersonals (12 dones vivint soles i 12 dones vivint soles), 12 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 52 habitatges, 46 eren l'habitatge principal de la família, 5 eren segones residències i 1 estava desocupat. Tots els 51 habitatges eren cases. Dels 46 habitatges principals, 40 estaven ocupats pels seus propietaris, 4 estaven llogats i ocupats pels llogaters i 2 estaven cedits a títol gratuït; 1 tenia dues cambres, 5 en tenien tres, 2 en tenien quatre i 37 en tenien cinc o més. 32 habitatges disposaven pel capbaix d'una plaça de pàrquing. A 18 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Létanne el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 4 |
| 8 | 70 a 74 | 0 |
| 0 | 65 a 69 | 4 |
| 4 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 12 | 40 a 44 | 4 |
| 0 | 35 a 39 | 4 |
| 4 | 30 a 34 | 4 |
| 4 | 25 a 29 | 0 |
| 0 | 20 a 24 | 0 |
| 8 | 15 a 19 | 0 |
| 0 | 10 a 14 | 8 |
| 4 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 70 persones, 44 eren actives i 26 eren inactives. De les 44 persones actives 39 estaven ocupades (27 homes i 12 dones) i 5 estaven aturades (2 homes i 3 dones). De les 26 persones inactives 7 estaven jubilades, 8 estaven estudiant i 11 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de transport i 1 d'una empresa d'hostatgeria i restauració.
L'any 2000 a Létanne hi havia 12 explotacions agrícoles que ocupaven un total de 486 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Létanne a l'INSEE.
* Évolution et structure de la population Fitxa amb el detall de dades de Létanne a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# 69 (posició sexual)

El 69 és una posició i activitat sexual. En aquesta posició, dues persones es col·loquen de manera que quedin cadascuna amb el cap prop als genitals de l'altre, permetent així sexe oral simultani. Aquesta posició es pot portar a terme amb dues persones de sexe diferent, així com del mateix sexe.

## Mètode

Es pot fer en ficar-se al llit, un damunt de l'altre, o també costat a costat. Una altra manera seria amb un agafant l'altre cap a baix. En aquesta posició, els genitals s'apropen de direccions oposades, aconseguint així una sensació diferent de la del sexe oral ordinari.
Com que les dues persones es troben sentit invers, es poden estimular oralment i manualment els òrgans genitals de l'altra persona. El nom es refereix a la característiques gràfiques dels caràcters aràbics, en els quals el nombre 6 equival a un 9 invertit.
En l'acte on participen una dona i un home, la dona sol escollir col·locar-se dalt per a controlar com d'endins entra el penis i evitar ofegar-se.
Una variació del 69 inclou penetració amb els dits de l'anus o vagina d'algun dels companys.
Aquesta posició té l'avantatge de permetre a ambdós participants experimentar estimulació sexual a la vegada. Pot ser que sigui incòmoda per a persones de diferents alçades.

## Salut

Les malalties de transmissió sexual, poden ser transmeses per aquest tipus de relació sexual. No obstant això, es considera generalment que el risc de transmissió dels virus de l'hepatitis o del virus de la immunodeficiència humana és molt menor que l'associada amb el sexe vaginal o anal.

## Vegeu també

* Cunnilingus
* Fel·lació

## Referències

* ↑ Rogiere, Jean. The Little Book of Sex. Ulysses Press, 2001. ISBN 1-56975-305-9.
* ↑ Rathus, Spencer A.; Nevid, Jeffrey S.; Fichner-Rathus, Lois; Herold, Edward S. Human sexuality in a world of diversity. second. New Jersey, USA: Pearson Education, 2005, p. 221. ISBN 0-205-46013-5.
# MOS Technology 6507

El MOS Technology 6507 va ser un microprocessador de 8 bits produït per MOS Technology, Inc. Era una versió econòmica del popular MOS Technology 6502. Per a reduir costs, el 6507 incloïa un bus d'adreces de solament 13 bits en comptes dels 16 bits originals, això li permetia adreçar únicament 8 KiB de memòria(en l'Atari 2600, el sistema permetia adreçar únicament 4 KiB per compte d'una limitació en el disseny del connector de cartutxos), que de totes maneres era una quantitat suficient per als sistemes d'aquesta època.
A més de tenir un bus d'adreces limitat, el 6507 no té possibilitats de rebre interrupcions externes però més enllà d'això, el seu funcionament és idèntic al 6502.
El 6507 va ser utilitzat a gran escala per a dues aplicacions: la reeixida consola de videojocs Atari 2600 i les unitats de disc flexible 810 i 1050 dels microordinadors Atari de 8 bits. Gairebé tots els altres sistemes es van inclinar pel 6502 per tenir accés a més quantitats de memòria.
Al voltant de l'any 1980, quan la línia de processadors 6502 estava en la seva apogeu, els preus de les memòries RAM i ROM havien caigut fins al punt que les limitacions del 6507 constituïen un major perjudici que el seu baix cost no va justificar.

## Referències

* ↑ Atari 2600 Specifications Arxivat 2011-05-24 a Wayback Machine. (anglès)

## Vegeu també

* MOS Technology 6510
* MOS Technology

## Enllaços externs

* A-VCS-tec Challenge (anglès)
# Luge als Jocs Olímpics d'hivern de 2014 - Equips mixtos

Als Jocs Olímpics d'Hivern de 2014 celebrats a la ciutat de Sotxi (Rússia) es disputà una prova de luge en categoria mixta per equips que formà part del programa oficial dels Jocs. Aquesta fou la primera vegada que es disputà aquesta prova en uns Jocs Olímpics.
La competició tingué lloc el dia 13 de febrer de 2014 a les instal·lacions esportives del Sliding Center Sanki.

## Equips participants

* Alemanya
* Àustria
* Canadà
* Corea del Sud
* Eslovàquia
* Estats Units
* Itàlia
* Letònia
* Polònia
* Rússia
* Txèquia
* Ucraïna

## Resultats

| Or | Argent | Bronze |
| AlemanyaNatalie Geisenberger Felix Loch Tobias Arlt / Tobias Wendl | RússiaTatiana Ivanova Albert Demchenko Alexander Denisyev / Vladislav Antonov | LetòniaElīza Tīruma Mārtiņš Rubenis Andris Šics / Juris Šics |
| Rànq. | Dorsal | Nom | CON | Individual femení | Individual masculí | Parelles | Total | Temps |
| | 10-1 10-2 10-3 | Natalie Geisenberger Felix Loch Tobias Wendl / Tobias Arlt | Alemanya | 54.095 | 55.639 | 55.915 | 2:45.649 | +0.000 |
| | 7-1 7-2 7-3 | Tatiana Ivanova Albert Demchenko Alexander Denisyev / Vladislav Antonov | Rússia | 54.429 | 55.775 | 56.475 | 2:46.679 | +1.030 |
| | 6-1 6-2 6-3 | Elīza Tīruma Mārtiņš Rubenis Andris Šics / Juris Šics | Letònia | 54.745 | 56.048 | 56.502 | 2:47.295 | +1.646 |
| 4 | 11-1 11-2 11-3 | Alex Gough Samuel Edney Tristan Walker / Justin Snith | Canadà | 54.643 | 56.197 | 56.555 | 2:47.395 | +1.746 |
| 5 | 9-1 9-2 9-3 | Sandra Gasparini Armin Zöggeler Christian Oberstolz / Patrick Gruber | Itàlia | 54.823 | 56.039 | 56.558 | 2:47.420 | +1.771 |
| 6 | 8-1 8-2 8-3 | Erin Hamlin Chris Mazdzer Christian Niccum / Jayson Terdiman | Estats Units | 54.338 | 56.245 | 56.972 | 2:47.555 | +1.906 |
| 7 | 12-1 12-2 12-3 | Miriam Kastlunger Wolfgang Kindl Andreas Linger / Wolfgang Linger | Àustria | 55.596 | 56.434 | 56.447 | 2:48.477 | +2.828 |
| 8 | 3-1 3-2 3-3 | Natalia Wojtuściszyn Maciej Kurowski Patryk Poręba / Karol Mikrut | Polònia | 54.937 | 56.737 | 58.079 | 2:49.753 | +4.104 |
| 9 | 4-1 4-2 4-3 | Vendula Kotenová Ondřej Hyman Lukáš Brož / Antonín Brož | Txèquia | 55.600 | 56.926 | 57.279 | 2:49.805 | +4.156 |
| 10 | 5-1 5-2 5-3 | Viera Gburová Jozef Ninis Marian Zemaník / Jozef Petrulák | Eslovàquia | 55.757 | 56.472 | 57.936 | 2:50.165 | +4.516 |
| 11 | 2-1 2-2 2-3 | Olena Shkhumova Andriy Kis Oleksandr Obolonchyk / Roman Zakharkiv | Ucraïna | 55.671 | 56.882 | 58.502 | 2:51.055 | +5.406 |
| 12 | 1-1 1-2 1-3 | Sung Eun-Ryung Kim Dong-Hyeon Park Jin-Yong / Cho Jung-Myung | Corea del Sud | 56.174 | 57.986 | 58.469 | 2:52.629 | +6.980 |

## Referències

* ↑ (anglès) «Competition Schedule». SOCOG. Arxivat de l'original el 20 de març 2014. [Consulta: 21 desembre 2013].
# Luge als Jocs Olímpics d'hivern de 2014

Als Jocs Olímpics d'Hivern de 2014, que se celebraran a la ciutat de Sotxi (Rússia), es disputaran quatre proves de luge, dues en categoria masculina, una en categoria femenina i una de nova en categoria mixta.
La competició tindrà lloc entre els dies 8 i 13 de febrer de 2014 a les instal·lacions esportives de Sanki.

## Calendari

Els temps són UTC+04:00.
| Data | Hora | Prova |
| 8 de febrer | 18:30 | Mànegues 1 i 2 (homes individual) |
| 9 de febrer | 18:30 | Mànegues 3 i 4 (homes individual) |
| 10 de febrer | 18:30 | Mànegues 1 i 2 (dones individual) |
| 11 de febrer | 18:30 | Mànegues 3 i 4 (dones individual) |
| 12 de febrer | 18:30 | Mànegues 1 i 2 (homes parelles) |
| 13 de febrer | 18:30 | Equips mixtos |

## Resum de medalles
### Categoria masculina

| Prova | Or | Argent | Bronze |
| Individual Detalls | Felix Loch | Albert Demchenko | Armin Zöggeler |
| Parelles Detalls | AlemanyaTobias Arlt Tobias Wendl | ÀustriaAndreas Linger Wolfgang Linger | LetòniaAndris Šics Juris Šics |

### Categoria femenina

| Prova | Or | Argent | Bronze |
| Individual Detalls | Natalie Geisenberger | Tatjana Hüfner | Erin Hamlin |

### Categoria mixta

| Prova | Or | Argent | Bronze |
| Equips Detalls | AlemanyaNatalie Geisenberger Felix Loch Tobias Arlt / Tobias Wendl | RússiaTatiana Ivanova Albert Demchenko Alexander Denisyev / Vladislav Antonov | LetòniaElīza Tīruma Mārtiņš Rubenis Andris Šics / Juris Šics |

## Medaller

| Pos. | País | Or | Plata | Bronze | Total |
| 1 | Alemanya | 4 | 1 | 0 | 5 |
| 2 | Rússia | 0 | 2 | 0 | 2 |
| 3 | Àustria | 0 | 1 | 0 | 1 |
| 4 | Letònia | 0 | 0 | 2 | 2 |
| 5 | Estats Units | 0 | 0 | 1 | 1 |
| 5 | Itàlia | 0 | 0 | 1 | 1 |
| | Total | 4 | 4 | 4 | 12 |

## Referències

* ↑ (anglès) USA Luge. «Luge Team Relay Added to Olympic Schedule». SOOC, 06-04-2011. Arxivat de l'original el 29 d’octubre 2013. [Consulta: 16 novembre 2012].
* ↑ (anglès) «Sliding Center Sanki». SOOC. Arxivat de l'original el 13 d’octubre 2013. [Consulta: 10 novembre 2012].
* ↑ (anglès) «Olympic Games». SOOC. Arxivat de l'original el 6 de gener 2014. [Consulta: 10 novembre 2012].
# APY

APY té els següents significats:
* Associació de Patrons de Iot (del seu nom en castellà Asociación de Patrones de Yate), entitat que agrupa a patrons de iot, amb seu a Barcelona
* Anangu Pitjantjatjara Yankunytjatjara, àrea de govern local aborigen d'Austràlia Meridional
* Apy. també és l'abreviatura d'arsenopirita, mineral de ferro i arsènic del grup dels sulfurs
# Los Ochandos

Los Ochandos és una pedania del municipi valencià de Requena (Plana d'Utiel). El 2009 tenia 246 habitants.
Situat al marge esquerre del riu Magre, a escassos quilòmetres a l'oest de Requena, los Ochandos forma un important nucli urbà (el tercer en importància al terme) junt amb San Antonio i Turquía formant una conurbació amb la carretera nacional N-III com a eix vertebrador. A poca distància al nord del nucli discorre la línia 5 de ferrocarril entre València i Madrid.

## Referències

* ↑ «Nomenclàtor de la Comunitat Valenciana (IVE)». Arxivat de l'original el 2016-03-03. [Consulta: 2 juny 2010].
# Los Pagalhós

Los Pagalhós és un grup de música bearnès de cant polifònic actiu des del 1973. Canten en occità i basen la seva música en el cant polifònic de tradició gascona (cantèra en gascó), tot i que també hi incorporen instruments en algunes cançons. Els seus concerts són una barreja de música i humor, amb interpretacions iròniques i de paròdia.

## Història

La història de Los Pagalhós va començar el 1972 quan nou amics de la localitat bearnesa d'Artics van posar-se a cantar en el casament d'un d'ells. A les regions pirinenques de la Gascunya és habitual que en les reunions lúdiques s'improvisin cantèras, o cants corals polifònics, entre els assistents. La bona experiència que van tenir aquests nou companys en el casament els va fer decidir de continuar cantant junts.
Un any després van tornar a ajuntar-se per a participar en el Festival de Cant de Siròs. En aquella ocasió la crítica els va definir com un grup simpàtic però molt pagalhós, o sigui desendreçat, i ho van aprofitar per a fer-se seu el nom.
Han editat cinc discos i, amb diferents altes i baixes entre els seus membres, segueixen actius a dia d'avui.

## Membres

Actualment (2020) Los Pagalhós compta amb dinou membresː Pierre Marsaguet, Michel Arrosères, Maurice Bourrel, André Fachan, Jean-Claude Arrosères, Michel Cabarry, Serge Mauhourat, Jean-Pierre Bergé, Michel Dufau, Jacolet Abadie, Pierre Lahitette-Larroque, Alain Abadie, Patrick Caussé, Serge Larrey-Lassalle, Joel Rouyet, Hervé Couture, Michel Lahitette-Larroque, Jean Casse i Jean-Jacques Bayle.

## Discografia

* Sauceda Cançons d'aubèrga (2014)
* La Sobirana (2008)
* Hami de Víver (1995)
* Sonque l'enveja de marchar... (1988)
* Los Pagalhos Cantan lo Biarn (1983)
* Sauta, sauta carnaval (?)

## Referències

* 1 2 «Los Pagalhós» (en francès). Occitanica. [Consulta: 3 novembre 2020].
* 1 2 3 4 «40 ans de Pagalha…» (en francès). France 3, 19-09-2013. [Consulta: 3 novembre 2020].
* ↑ Ahmedaja, 2017, p. 107.
* ↑ «Lo gròp» (en occità). Los Pagalhós. [Consulta: 2 novembre 2020].

## Bibliografia

* Ahmedaja, Ardian. European Voices: The Instrumentation and Instrumentalization of Sound. Local Multipart Music Practices in Europe. In Commemoration of Gerlinde Haid (en anglès). vol. 3. Böhlau Verlag Wien, 2017. ISBN 9783205205135.
* Mazerolle, Valérie. La chanson occitane, 1965-1997 (en francès). Presses Universitaires de Bordeaux, 2009. ISBN 978-2867814464.

## Enllaços externs

* Lletres de les cançons de Los Pagalhós Arxivat 2020-02-18 a Wayback Machine.. (occità)
* Canal de Los Pagalhós a Youtube.
# Luigi de Magistris

    Per veure el cardenal homònim, anar a Luigi De Magistris (cardenal)
Luigi de Magistris (Nàpols, 20 de juny de 1967) és un polític i exfiscal italià. És l'alcalde de la ciutat de Nàpols des del 30 de maig de 2011 pel partit Itàlia dels Valors.
Va començar la seva carrera com a fiscal el 1995 i va treballar a Nàpols entre 1998 i 2002. Va ser fiscal general a Catanzaro entre 2002 i 2009, i membre del Parlament Europeu. Les seves investigacions estaven majorment enfocades als vincles entre polítics i la Màfia.
El 2011, de Magistris va ser candidat a l'alcaldia de Nàpols pel partit Itàlia dels Valors. Va guanyar en segona volta, derrotant amb el 65% dels vots al candidat dretà Gianni Lettieri.
De Magistris ha tingut dues conferències a Espanya convidat per l'entitat ItaliaES. La primera va ser el 19 de novembre de 2009. La conferència tenia com a títol: "La situació de la Justícia a Itàlia" i va tenir lloc al Col·legi de Periodistes de Catalunya a Barcelona La segona va ser el 18 de febrer de 2012 sempre a Barcelona. El títol de la conferència era: "La transformació de les ciutats mediterrànees: reptes i desafiaments urbanístics i socials". En aquesta segona ocasió la conferència va tenir lloc a la seu de l'Institut Europeu di Design

## Referències

* ↑ «De Magistris non è più magistrato» (en italià). Corriere della Sera.
* ↑ «Berlusconi Coalition Defeated in Milan, Naples Mayoral Races» (en anglès). Bloomberg.
* ↑ «Conferència de Luigi de Magistris» (en castellà).
* ↑ «Conferència de l'alcalde de Nàpols a Barcelona» (en castellà).
# Luigino de Seborga

El luigino de Seborga (abreviació: SPL) és la moneda local utilitzada al "Principat de Seborga", un micronació situada al municipi de Seborga, a la regió italiana de Ligúria (província d'Imperia), prop de la frontera amb França. El luigino (plural: luigini) és divisible en 100 centesimi (cèntims). A data d'avui no existeixen bitllets. El luiginos circulen en paral·lel als euros pel municipi, però no són reconeguts enlloc fora de Seborga. El seu valor està referenciat al dòlar dels Estats Units, amb un tipus de canvi fix: 1 SPL = 6 USD. Seborga va començar a generar la seva moneda l'any 1994. Més monedes han estat creades al llarg dels anys 1995 i 1996. No obstant això, des d'aleshores no es van encunyar monedes noves.

## Monedes
### Sèrie 1994

| Valor nominal | Diàmetre | Emissió | Metall | Número de còpia |
| 1 Luigino | 28 mm | 1994 | Níquel | 50 |
| 1 Luigino | 28 mm | 1994 | Bronze (85% Coure) | 50 |
| 1 Luigino | 28 mm | 1994 | Níquel-Argent | 50 |
| 1 Luigino | 28 mm | 1994 | Bronze (90% Coure) | 50 |
| 1 Luigino | 28 mm | 1994 | Alumini | 50 |
| 1 Luigino | 28 mm | 1994 | Coure | 50 |
| 1 Luigino | 28 mm | 1994 | Plom | 50 |
| 1 Luigino | 28 mm | 1994 | Acer inoxidable | 50 |
| 1 Luigino | 28 mm | 1994 | Ferro-Níquel | 50 |
| 1 Luigino | 28 mm | 1994 | Acer inoxidable | 50 |
| 1 Luigino | 28 mm | 1994 | Bronze | 50 |
| 1 Luigino | 28 mm | 1994 | .999 Argent | 50 |
| 1 Luigino | 28 mm | 1994 | Níquel-Coure | 50 |

### Sèrie 1995

| Valor nominal | Diàmetre | Emissió | Metall | Número de còpia |
| 5 Centesimi | 19,5 mm | 1995 | Acer inoxidable | Desconegut |
| 15 Centesimi | 26 mm | 1995 | Acer inoxidable | Desconegut |
| 1/2 Luigino | 30 mm | 1995 | Construcció bimetàl·lica. Anell exterior bronze, interior d'aliatge de coure-níquel. | Desconegut |
| 1/2 Luigino | 30 mm | 1995 | Construcció bimetàl·lica. Anell exterior de bronze, interior d'aliatge de coure-níquel. | Desconegut |
| 1 Luigino | 28 mm | 1995 | Bronze | 10700 |
| 1 Luigino | 28 mm | 1995 | .999 Argent | 150 |
| 7 ½ Luigini | 37 mm | 1995 | .999 Argent | 1000 |

## Galeria d'imatges

* Moneda original del principat abacial de Seborga de 1669
* Anvers del luigino de Seborga
* Revers del luigino de Seborga
* Rètol de casa de moneda per el luigino de Seborga

## Referències

* ↑ «Xe Currency Converter | 1 SPL to EUR - Convert Seborgan Luigini to Euros» (en anglès). Xe.com.
* ↑ «Xe Currency Converter | 1 SPL to USD - Convert Seborgan Luigini to US Dollars» (en anglès). Xe.com.
* ↑ «The luigini | Principato di Seborga» (en anglès). [Consulta: 6 abril 2021].
# Bremond

Bremond és una població dels Estats Units a l'estat de Texas. Segons el cens del 2000 tenia 876 habitants.

## Demografia

Segons el cens del 2000, Bremond tenia 876 habitants, 359 habitatges, i 230 famílies. La densitat de població era de 371,7 habitants/km².
Dels 359 habitatges en un 32,3% hi vivien nens de menys de 18 anys, en un 41,2% hi vivien parelles casades, en un 18,1% dones solteres, i en un 35,7% no eren unitats familiars. En el 33,1% dels habitatges hi vivien persones soles el 19,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,88.
Per edats la població es repartia de la següent manera: un 26,9% tenia menys de 18 anys, un 5,6% entre 18 i 24, un 23,4% entre 25 i 44, un 19,3% de 45 a 60 i un 24,8% 65 anys o més.
L'edat mediana era de 40 anys. Per cada 100 dones de 18 o més anys hi havia 78,3 homes.
La renda mediana per habitatge era de 27.054 $ i la renda mediana per família de 34.028 $. Els homes tenien una renda mediana de 38.750 $ mentre que les dones 21.719 $. La renda per capita de la població era de 15.325 $. Aproximadament el 18% de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bremond». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Bremond». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].